AIŠKINAMASIS RAŠTAS

Dėl pritarimo susitarimui dėl projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (II etapas)“ jungtinės veiklos (partnerystės) 2018 m. spalio 29 d. sutarties Nr. A14-509 pakeitimo

1. **Parengto tarybos sprendimo projekto tikslai ir uždaviniai:**

Susitarimas dėl projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (II etapas)“ 2018 m. spalio 29 d. jungtinės veiklos (partnerystės) sutarties Nr. A14-509 pakeitimo rengiamas vadovaujantis Utenos regiono plėtros tarybos kolegijos 2023 m. birželio 30 d. sprendimu Nr. KS(T)-17 „Dėl Utenos regiono plėtros tarybos 2016 m. birželio 8 d. sprendimo Nr. 51/7S-17 „Dėl Lietuvos Respublikos Aplinkos ministerijos 2014–2020 metų Europos Sąjungos fondų investicijų veiksmų programos „Priemonės Nr. 05.3.2-APVA-R-014 „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ iš Europos Sąjungos struktūrinių fondų lėšų siūlomų bendrai finansuoti Utenos regiono projektų sąrašo patvirtinimo“ pakeitimo“.

Sprendimo tikslas – pritarti projekto jungtinės veiklos (partnerystės) sutarties pakeitimui (pridedama). Sprendimu patvirtinamas pritarimas įgyvendinti papildomą projekto veiklą „Vandentiekio ir nuotekų tinklų plėtra Molėtų mieste (Serbentų ir Slyvų gatvėse)“, skyrus papildomą finansavimą.

Projekto papildomos veiklos metu planuojamų naujai nutiesti geriamojo vandens teikimo tinklų ilgis –1,86 km, naujai nutiestų nuotekų tinklų ilgis – 1,59 km. Planuojama, kad įgyvendinus papildomą veiklą papildomai prie vandentiekio tinklų prisijungs 45 gyventojai, prie nuotekų tinklų – 72 gyventojai.

Pagal 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonės „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“ projektų finansavimo sąlygų aprašą Nr. 1, patvirtintą LR Aplinkos ministro 2015 m. spalio 7 d. įsakymu Nr. D1-717, didžiausia galima projekto finansuojamoji dalis sudaro 50 procentų visų tinkamų finansuoti projekto išlaidų. Pareiškėjas privalo prisidėti prie projekto finansavimo ne mažiau kaip 50 procentų visų tinkamų finansuoti projekto išlaidų.

Utenos regiono projektų sąraše Nr. 05.3.2-APVA-R-014-91 nurodoma planuojama bendra projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (II etapas)“ vertė, skyrus papildomą finansavimą – 1 300 773,27 Eur, iš jų ES fondų investicijų lėšos – 587 786,84 Eur, savivaldybės biudžeto lėšų dalis – 712 986,43 Eur. Savivaldybės biudžeto dalis sudaro 54,81 proc. visų tinkamų finansuoti projekto išlaidų. Todėl reikalingas Jungtinės veiklos sutarties 12.2 papunkčio tikslinimas, pakeičiant prisidėjimo prie projekto procentą iš „iki 50“ į „iki 55“.

**2. Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

**3. Laukiami rezultatai:**

Įgyvendinta papildoma projekto veikla „Vandentiekio ir nuotekų tinklų plėtra Molėtų mieste (Serbentų ir Slyvų gatvėse)“.

1. **Lėšų poreikis ir jų šaltiniai:**

Planuojama bendra projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (II etapas)“ vertė, skyrus papildomą finansavimą – 1 300 773,27 Eur, iš jų ES fondų investicijų lėšos – 587 786,84 Eur, savivaldybės biudžeto lėšų dalis – 712 986,43 Eur.

**5. Kiti sprendimui priimti reikalingi pagrindimai, skaičiavimai ar paaiškinimai.**

Nėra.